**1. Bendrieji duomenys.**

AB „ORLEN Lietuva“ GP-2 S-001/2 visbrekingo (VB) įrenginio remonto darbai pagal paketą M10\_VB 2027-2029 metais.

GP-2 S-001/2 mechaninių darbų paketo M10\_VB\_S-001/2 apimtys paprastai atliekamos visbrekingo įrenginio pavasarinio sustojimo metu, pagal pridedamas darbų apimtis, ilgalaikei sutarčiai sudaryti 2027-2029 metų laikotarpiui. Mechaninių darbų rangovas turi atlikti kasmet pasikartojančius darbų paketo M10\_VB\_S-001/2 Darbų sąraše (angl. Job list) ir jo prieduose nurodytus darbus. Tai yra. aklių montavimas demontavimas pagal schemas, slėginių indų, technologinių krosnių ir vamzdynų išardymas valymui ir inspekcijai, vieną kartą per šį trijų metų laikotarpį kai kuriuos slėginius reikės ruošti inspekcijai pagal patvirtintus inspekcijos planus (IP) ir pateikti vidaus apžiūrai.. RANGOVAS sustojimų laikotarpiu atlieka šiose apimtyse nurodytus remonto darbus pagal pateiktas aklių montavimo-demontavimo, remonto, hidraulinių bandymų (HB) schemas ir pateikia atitinkamą remontinę arba montavimo dokumentaciją pagal instrukcijų BM-2, BM-4 ir BM-11 reikalavimus. RANGOVAS teikdamas pasiūlymą, turi įsivertinti savo resursus, galimiems papildomiems darbams atlikti, kurie gali atsirasti dėl defektų, kurie šiuo metu yra nežinomi, bet gali būti identifikuoti vykdant pagrindinius darbų paketo darbus. Papildomos apimtys gali siekti iki 20 procentų pagrindinių darbų apimčių. Už papildomas remonto darbų apimtis atsiskaitoma valandinių įkainių arba vienetinių įkainių pagrindu, tam būtina pasiūlymo komercinėje dalyje pateikti visų RANGOVO darbuotojų pareigybių ir mechanizmų valandinius įkainius lentelėje nr.1, taip pat užpildyti ir pateikti vienetinių įkainių lenteles nr.2;3;4;5;6;7;8.Prieš teikiant pasiūlymą privaloma atvykti į darbų vietą apžiūrėti objektus ir tiksliai įvertinti reikiamų atlikti darbų apimtis bei specifiką.

**2. Priedai.**

1. Priedas Nr.1 Lentelė nr.1.Vienetiniai-valandiniai įkainiai;
2. Priedas Nr.2 Lentelė nr.2 vienetiniams įkainiams anglinio plieno vamzdynams be terminio apdirbimo ;
3. Priedas Nr.3 Lentelė nr.3 vienetiniams įkainiams anglinio plieno vamzdynams su terminiu apdirbimu ;
4. Priedas Nr.4 Lentelė nr.4 vienetiniams įkainiams chrom-molibdeninio plieno vamzdynams su terminiu apdirbimu;
5. Priedas Nr.5 Lentelė nr.5 vienetiniams įkainiams terminiam suvirinimo siūlių apdirbimui po kietumo matavimo
6. Priedas nr.6 Lentelė nr.6. Šilumokaičių, aušintuvų, kolonų remonto vienetiniai įkainiai
7. Priedas nr.7 Lentelė nr.7 vienetiniams įkainiams krosnių KR-701/1 ir KR-701/2 remontui
8. Priedas nr.8 Lentelė nr.8 Darbų sąrašas su paruošimo inspekcijai kaina.
9. Priedas nr.9 Darbų sąrašas paketui M10\_VB (M10\_VB\_Job list)
10. Priedas nr.10 Instrukcija BM-2\_TV1(1.2-1)-48
11. Priedas nr.11 Instrukcija BM-4\_TV1(1.2-1)-212
12. Priedas nr.12 UŽSAKOVO specifikacija OL-TR-CR-011 rev00
13. Priedas nr.13 Instrukcija BM-11\_TV1(1.2-1) 2022-0338
14. Kolonų K-701; K-702; K-703 formuliarai, aklinimo, liukų demontavimo, inspekcijos planai (IP)
15. Krosnių KR-701/1; KR-701/2 aklinimo, HB schemos, inspekcijos planai (IP)
16. Šilumokaičių TK-701/1; TK-701/2; TK-702; TK-703; TK-704 formuliarai, aklinimo, dangčių ir paskirstymo kamerų demontavimo, schemos, inspekcijos planai (IP)
17. Vandeninių aušintuvų AV-701; AV-702; AV-703 formuliarai, aklinimo, dangčių ir paskirstymo kamerų demontavimo, schemos, inspekcijos planai (IP)
18. Talpų T-204/1; T-204/2; T-706/1; T-706/2; T-701; T-703; T-708, R-1 formuliarai, aklinimo, liukų demontavimo, vidaus įrangos, schemos, inspekcijos planai (IP)
19. Kuro dujų filtrų F-703; F-704 formuliarai, aklinimo, dangčių demontavimo, vidaus įrangos, schemos, inspekcijos planai (IP)
20. Vamzdynų V-714/1,5; V-714/2,6; V-714/8,9; V-726/1,2; V-718/1; V-718/2; V-718/3; V-718/4; V-708/1,14,7; V-708/2,5; V-708/8,11; V-708/6; V-708/8A; V-708/16; V-708/17; V-708/18; V-708/19; V-22/6b; V-46/1; V-619/2A; V-619/2B, V-727/1; V-708/4; schemos, aklinimo, remonto schemos, medžiagų specifikacijos.
21. Kuro dujų vamzdynų V.1-7; V.1-8; V.1-28; V.1-29; schemos, aklinimo, remonto schemos, medžiagų specifikacijos.
22. Orinių aušintuvų AO-701/1; AO-701/2; AO-701/3, AO-705/1AB, AO-705/2AB formuliarai, aklinimo, dangčių demontavimo, schemos
23. Armatūros, automatikos įrenginių, reguliavimo vožtuvų, temperatūrų matavimo–apsauginių gilzių, lygio matavimo prietaisų induose, sąrašai.

Pastaba: Teikiamoje konkursinėje medžiagoje reikalingas Rangovo patvirtinimas, kad dokumentus gavo, su jais susipažino ir įvertino ruošdamas pasiūlymą.

**3. Darbų aprašymas ir darbų specifika.**

**3.1. Darbų aprašymas.**

1. Kasmetinių S-001/2 visbrekingo įrenginio sustojimų metu preliminariai kovo-balandžio mėnesiais atlikti darbus pagal pridedamas darbų apimtis ir darbų sąrašą (Job. List)
2. Rangovas teikdamas pasiūlymą , komercinėje dalyje turi įsivertinti, kad pažeidus ar deformavus šilumos palydovus ruošiant vamzdynus ir įrengimus valymui ir inspekcijai, baigus valymo ir inspekcijos darbus privalo juos atstatyti ir suremontuoti. Palydovai prie pagrindinių vamzdynų tvirtinami ne plonesne nei 2 mm viela.
3. Kolonoms K-701; K-702; K-703; turi būti sumontuotos demontuotos aklės, indai turi būti išardyti pagal pateiktas schemas, išvalyti paruošti pagal inspekcijos planus (IP) ir priduoti po inspekcijos OL atstovui bei akredituotos įstaigos (UAB TUV NORD LIETUVA) inspektoriui, jeigu tai nurodyta darbų apimtyje.
4. Šilumokaičiams TK-701/1; TK-701/2; TK-702; TK-703; TK-704 ir vandeniniams aušintuvams AV-701; AV-702; AV-703 turi būti sumontuotos-demontuotos aklės, šilumokaičiai ir aušintuvai turi būti išardyti pagal pateiktas schemas, demontuoti jų vamzdelių pluoštai, išvalyti korpusai ir jų vamzdiniai pluoštai turi būti paruošti inspekcijai pagal inspekcijos planus (IP), atlikti jų hidrauliniai bandymai (HB) ir pateikti po inspekcijos OL atstovui ir (arba) akredituotos įstaigos (UAB TUV NORD LIETUVA) inspektoriaus apžiūrai
5. Visoms darbų apimtyse nurodytoms talpoms: T-204/1; T204/2; T-706/1; T-706/2; T-701; T-703; T-708, R-1 turi būti sumontuotos-demontuotos aklės, talpos turi būti išardytos pagal pateiktas schemas, išardyti ir demontuoti demisteriai - colesteriai, išvalytos ir paruoštos pagal inspekcijos planus (IP) ir pateiktos inspekcijai UŽSAKOVO atstovui ir (arba) akredituotos įstaigos inspektoriui (UAB TUV NORD LIETUVA). Talpų vidaus ir vidaus įrangos, lygio kolonėlių plovimo darbus
6. Krosnims KR-701/1; KR-701/1 turi būti demontuoti liukai, vamzdiniai gyvatukai paruošti inspekcijai pagal inspekcijos planus (IP), atliktas temperatūros matavimo apsauginių gilzių keitimas, pilotinių degiklių demontavimo-montavimo darbus, krosnių gyvatukų ir garo perkaitintojo hidraulinius bandymus ir pateikia ORLEN Lietuva techninės priežiūros grupės Krosnių Techninės Priežiūros grupės inžinieriui. Gyvatuko vidaus, išorės ir krosnies pado valymą , atlieka kiti UŽSAKOVO samdomi rangovai pagal ilgalaikes sutartis.
7. RANGOVAS oriniams aušintuvams AO-701/1; AO-701/2; AO-701/3; AO-705/1AB; AO-705/2AB sumontuoja-demontuoja aklės, demontuoja-sumontuoja žaliuzes, demontuoja, po plovimo sumontuoja aušintuvų dangčius pagal pateiktas schemas, atlieka aušintuvų sekcijų hidraulinius bandymus HB ir pateikia UŽSAKOVO inžinieriams (darbų koordinatoriams). Plovimo darbus vykdo kitas specializuotas plovimo darbų RANGOVAS Jeigu nebus galimybės plovimo darbus atlikti įrenginyje, UŽSAKOVAS suteiks transportą ir kraną orinių aušintuvų paketų pervežimui į plovimo vietą ir parvežimą iš jos. RANGOVAS užtikrins paketų pakrovimą ir iškrovimą.
8. RANGOVAS vamzdynams V-714/1,5; V-714/2,6; V-714/8,9; V-726/1,2; V-718/1; V-718/2; V-718/3; V-718/4; V-708/1,14,7; V-708/2,5; V-708/8,11; V-708/6; V-708/8A; V-708/16; V-708/17; V-708/18; V-708/19; V-22/6b; V-46/1; V-619/2A; V-619/2B, V-727/1; V-708/4; V-702/4; V-707/1; V-707/2; V-705/2; kuro dujų vamzdynams V.1-7; V.1-8; V.1-28; V.1-29 sumontuoja, demontuoja aklės, vamzdynai turi būti išardyti pagal pateiktas schemas valymo plovimo darbams, po valymo surinka į pradinę padėtį. RANGOVAS atstato tik tas minėtų vamzdynų dalis, kurios nesusijusios su vamzdynų remontu, naudojant suvirinimą. Išvalytas vamzdynų dalis , kurios reikalauja remonto, naudojant suvirinimą, atstato tas RANGOVAS , kuris atlieka suvirinimo darbus. Prie visų surinktų flanšinių sujungimų turi būti pakabinta informacinė lentelė, kurioje nurodyta kompanija kuri atliko darbus, tarpinės tipas, šaltkalvio surinkusio flanšą numeris iš pateikto šaltkalvių sąrašo turinčio slėginių sistemų varžtinių susijungimų surinkimo kvalifikaciją ir sumontavimo data.
9. RANGOVAS atlieka armatūros, automatikos įrenginių, reguliavimo vožtuvų, diafragmų, temperatūros matavimo-apsauginių gilzių, lygio matavimo prietaisų, demontavimą remontui ir sumontavimas pagal sąrašus. Bet kokią demontuotą armatūrą ar prietaisą rangovas privalės išnešti/iškelti kranu į UŽSAKOVO nurodytą vietą ir/arba pakrauti į autokrautuvą ir iškrauti iš jo.
10. Atlikus vamzdynų ir palydovų remontą, RANGOVAS pakeistus elementus padengia antikorozine danga pagal UŽSAKOVO specifikacijos OL-TR-CR-011 rev.00 reikalavimus
11. Vykdant remonto darbus po inspekcijos , remonto RANGOVAS atsakingas, kad būtų nedelsiant paruošta remonto dokumentacija, kaip to reikalauja UŽSAKOVO instrukcijos BM-2 ir BM-4. RANGOVAS atsakingas už reikiamos neardomos kontrolės organizavimą pagal patvirtintą remonto darbų technologiją iki hidraulikos darbų atlikimo/pridavimo inspektoriui. Galutinė dokumentacija turi būti priduota per 12 darbo dienų po darbų užbaigimo. Remonto dokumentacijai reikalavimai nurodyti BM-2 ir BM-4 instrukcijose.

**3.2. Specifiniai reikalavimai (jei taikoma).**

1. RANGOVAS turės atlikti medžiagų koordinavimo darbus. RANGOVO medžiagų koordinatorius turės prisiimti medžiagas iš UŽSAKOVO sandėlio ne vėliau kaip prieš mėnesį iki darbų atlikimo pradžios, jei tos medžiagos tuo metu bus sandėlyje. UŽSAKOVAS atveš medžiagas įmonės teritorijoje į RANGOVO nurodytą vietą ir perduos RANGOVO medžiagų koordinatoriui. Medžiagų koordinavimą atlikti pagal UŽSAKOVO medžiagų koordinavimo taisykles.
2. Teikdamas pasiūlymą RANGOVAS privalo atsižvelgti bei įsipareigoti atlikti darbus pagal Užsakovo pateiktą grafiką, tai patvirtindamas pridedant prie techninės pasiūlymo dalies savo parašu patvirtintą, UŽSAKOVO užklausoje pridėtą darbų atlikimo grafiką.
3. UŽSAKOVO planuojama pavasarinių S-001/2 sustojimų 2028 ir 2029 metais trukmė 16 parų, bet įvertinant stabdymo ir paleidimo, pragarinimo, vamzdynų plovimo darbus, reali mechaninių darbų trukmė 7 paros.2027 metų kapitalinio remonto metu sustojimo trukmė 35 dienos , bet įvertinant stabdymo, paleidimo, pragarinimo, vamzdynų plovimo darbus , reali mechaninių darbų trukmė 22 paros.
4. RANGOVAS teikdamas pasiūlymą turi įsivertinti ir užtikrinti reikalingą darbų vadovų skaičių , darbams pagal šias apimtis atlikti. UŽSAKOVO reikalavimas – darbų vadovų kiekis turi būti nemažiau 1 darbų vadovas 15-ai tiesioginių darbuotojų kiekvienoje pamainoje..
5. RANGOVAS teikdamas pasiūlymą mobilizacijos kaštus įskaičiuoja į darbų kainą,
6. RANGOVAS teikdamas pasiūlymą įsivertina būtiną buitiniai vagonėlių, įrankių vagonėllų kiekį ir kainą, įskaitant jų mobilizaciją, demobilizaciją į UŽSAKOVO teritoriją ir tai įskaičiuoja į darbų kainą .
7. RANGOVAS privalo turėti savo atestuotą elektros inžinierių, turintį teisę vykdyti elektros pajungimo, atjungimo darbus savo turimai įrangai prie UŽSAKOVO elektros įrenginių.
8. RANGOVAS privalo skirti angų stebėtoją inspekcijos ir remonto darbų atlikimui slėginių indų viduje, ir ugnies darbų stebėtoją, vamzdynų, slėginių indų remontui naudojant suvirinimą, pagal instrukcijų BDS-6/2, BDS-7 reikalavimus.
9. RANGOVAS privalo visuose šiame darbų pakete nurodytuose slėginiuose induose, krosnyse įrengti laikiną apšvietimą nustatyta tvarka >300Lx.. Apšvietimas įrengiamas valymui, remonto ir inspekcijos atlikimui.
10. RANGOVAS teikdamas pasiūlymą turi įsivertinti, kad atlikdamas vamzdynų ir slėginių indų ardymo darbus, jeigu yra reikalinga demontuoti aikštelių turėklus, laiptus ar kitus elementus, juos demontuoja pažymėdamas pagal BDS-20 reikalavimus, po darbų užbaigimo atstato į pradinę padėtį.
11. RANGOVAS teikdamas pasiūlymą , turi įsivertinti kad UŽSAKOVO Darbu apimtys prieš kiekvieną sustojimą pagal kiekvieną darbą (ID) gali būti koreguojamos. RANGOVAS savo pasiūlyme pateikia kainas kiekvieno darbų apimtyje nurodytos kolonos .talpos, šilumokaičio, aušintuvo paruošimo plovimui ir inspekcijai plovimui atskirai pagal lentelės nr.8 reikalavimus.
12. RANGOVAS teikdamas pasiūlymą, komercinėje dalyje pateikia užpildytą lentelę nr.1, galimiems papildomiems remonto darbams įvertinti , atsiradus jų poreikiui vykdant pagrindines apimtis.
13. RANGOVAS teikdamas pasiūlymą, komercinėje dalyje pateikia užpildytas lenteles nr.3,3,4,5,6,7 galimiems papildomiems darbams įvertinti, atsiradus jų poreikiui rengiant kasmetines sustojimo apimtis , arba sustojimo metu atsiradus po atliktų inspekcijų, valymo darbų.
14. RANGOVAS teikdamas pasiūlymą tyri įsivertinti, kad bent vienas darbų saugos specialistas turi būti kiekvienoje pamainoje.

**3.4. Kvalifikaciniai reikalavimai Rangovui.**

|  |  |
| --- | --- |
| **KVALIFIKACINIAI KRITERIJAI (vertinimo kriterijus – Taip/Ne)** | **TAIP/NE (jei pažymėta TAIP, būtina pridėti tai patvirtinančius dokumentus, kitu atveju, pasiūlymas gali būti pašalintas iš tolimesnio vertinimo. Jei pažymėta "NE", pasiūlymas bus nevertinamas).** |
| Galiojantis Valstybinės Energetikos Reguliavimo Tarybos atestatas, suteikiantis teisę vykdyti šiose apimtyse nurodytus darbus naftos perdirbimo įmonėse | TAIP / NE |
|
|
|
| Nurodyti subrangovus (jeigu tokių bus). Nurodžius subrangovus, būtina pateikti jų galiojančius (VERT) atestatus atitinkamiems darbams. Jeigu nurodote, kad subrangovai bus, bet jų neįvardinate ir/arba nepateikiate galiojančių VERT atestatų, pasiūlymas atmetamas, arba, esant poreikiui, papildomai tikslinama. Subrangovo vykdomos apimtys negali viršyti 30 proc. generalinio rangovo apimčių. Jei subrangovo vykdomos apimtys sudarys daugiau nei 30 proc. pasiūlymas nebus vertinamas. Subrangovų sąraše turi būti nurodyta, kokius darbus atliks išvardinti subrangovai ir kokią visų darbų dalį % sudarys kiekvieno subrangovo darbai. Subrangovų sąrašas turi būti patvirtintas Užsakovo. Tuo atveju, jei Užsakovas nepriima siūlomo subrangovo, rangovas privalo pasiūlyti kitą alternatyvų subrangovą. Prašome pateikti numatomų samdyti subrangovų sąrašą derinimui per KLAUSIMAI/ATSAKYMAI. Subrangovų derinimas privalomas pasiūlymo ruošimo metu. Galutinį suderintą subrangovų sąrašą prisekite teikiant pasiūlymą. | TAIP / NE |
|
|
|
| Pateikti turimos įrangos smeigių sukimui su nustatomu užveržimo momentu sąrašą su techninėmis charakteristikomis ir metrologinio patikrinimo datomis (Max. užveržimo momentas - 7000 N-m) bei pridėti personalo apmokymo (ne mažiau 40 darbuotojų) dokumentų kopijas, kurios patvirtina, kad yra apmokyti dirbti su tokia įranga ir sertifikuoti pagal EN 1591– 4(visi turi būti apmokyti, ne seniau nei prieš 4 metus). Jei bent viena iš aukščiau nurodytų sąlygų yra neišpildoma, toks pasiūlymas nevertinamas. | TAIP / NE |
| Pateikti Įmonės suvirinimo procedūrų patvirtinimo protokolų sąrašą (WPQR pagal LST, EN,ISO 15614-1).Pagal darbų sąraše numatomus darbus tūrėti atitinkamus WPQR numatomoms virinti medžiagų grupėms pagal ISO/TR 15608 (galimos FM1;FM2;FM3;FM4;FM5;FM6 grupės) suvirinimo būdams 141;111 skersmenims (galimi D<25mm; D>250 mm) ir galimiems atitinkamiems suvirinamų elementų sienelių storiams (nuo 3 iki 24 mm) | TAIP / NE |
| Pateikti Įmonės suvirintojų sąrašą (ne mažiau 12 darbuotojų) ir jų kvalifikaciją patvirtinančius sertifikatus pagal ISO 9606-1 suvirinimo būdams 141;111; suvirinimo medžiagoms pagal pateikto darbų paketo galimas darbų apimtis (galimos suvirinimo medžiagų grupės FM1;FM2;FM3;FM4;FM5;FM6). Rangovas, teikdamas pasiūlymą, turi įsivertinti, kad suvirintojai virinantys vamzdynus privalo turėti sertifikatus, patvirtinančius jų kvalifikaciją sandūrinėms suvirinimo siūlėms (BW) ir kampinėms suvirinimo siūlėms | TAIP / NE |
| Pateikti Įmonės darbuotojo(-jų), turinčio (-čių ) Europos suvirinimo inžinieriaus arba Europos suvirinimo technologo kvalifikaciją (IWE, EWE arba IWT, EWT) patvirtinančius dokumentus (ne mažiau dviejų darbuotojų). Rangovas teikdamas pasiūlymą, įsipareigoja, esant poreikiui atlikti remonto darbus naudojant suvirinimą, ir kad tuo metu UŽSAKOVO objekte bus bent vienas šios kvalifikacijos inžinierius. | TAIP / NE |
| Prašome pateikti tyrimo arba nuomojamos terminio apdirbimo įrangos sąrašus su jos techninėmis charakteristikomis | TAIP / NE |
| Pateikti metalų lydomojo suvirinimo kokybės reikalavimų sertifikatą pagal LST,EN,ISO 3834-2 arba LST EN ISO 3834-3 | TAIP / NE |
|
|
|
| Prašome pateikti analogiškų atliktų darbų sąrašą per paskutinius 5 metus atliekant paruošimą valymui ir remontui visbrekingo (VB), vakum flešerio ( VF) įrenginiuose . Pastaba: darbai turi būti atlikti naftos perdirbimo įmonėse. Jei sąrašas nepateikiamas arba vykdyti darbai neanalogiški ir/arba atlikti ne naftos perdirbimo įmonės, toks pasiūlymas nevertinamas. | TAIP / NE |
| Prašome pateikti įmonės kokybės vadybos sistemos atitikties dokumentus pagal ISO 90001:2015 (LST EN ISO 90001:2015). | TAIP / NE |
| Prašome pateikti įmonės aplinkos apsaugos vadybos sistemos atitikties dokumentus pagal ISO 14001:2015 (LST EN ISO 14001:2015). | TAIP / NE |
| Prašome pateikti įmonės darbuotojų sveikatos ir saugos vadybos sistemos atitikties dokumentus pagal ISO 45001:2018 (LST EN ISO 45001:2018) ar kitą darbuotojų saugos ir sveikatos vadybos sistemos Europos, sąjungos standartą. | TAIP/NE |
| Pridėti pasirašytą darbų sąrašą (ang. job list). Tai patvirtins, kad visi šių apimčių darbai įvertinti į jūsų pasiūlyme. Pastaba: nepateikus pasirašytų darbų sąrašų, pasiūlymas nevertinamas | TAIP / NE |
| Pateikti pasirašytą, rangovo paruoštą darbų grafiką, kuriame yra nurodyti pasiruošimo darbų terminai, darbų atlikimo grafikas. Darbų atlikimo grafikas sustojimo metu neturi būti ilgesnis už UŽSAKOVO pateiktą grafiką | TAIP / NE |
| . Prašome patvirtinti, kad turėsite resursų ir esant poreikiui, galėsite atlikti papildomus remonto darbus (po inspekcijos, valymo ) iki 25 procentų apimčių, nuo pagrindinio darbų paketo sustojimo laikotarpyje , neprailginant sustojimo trukmės. Nepatvirtinus pasiūlymas gali būti atmestas ir toliau nevertinamas | TAIP / NE |
| Nurodyti kiek darbų vadovų bus kiekvienoje pamainoje. UŽSAKOVO reikalavimas ne mažiau 1 darbų vadovas 15-ai darbuotojų kiekvienoje pamainoje. Šiam punktui pateikti darbų organizavimo struktūrą pagal šio paketo darbus. Nepateikus šios informacijos pasiūlymas nevertinamas. | TAIP / NE |
| Prašome patvirtinti kad tūrėsite bent vieną darbų saugos specialistą kiekvienoje pamainoje | TAIP / NE |
| Prašome pridėti užpildytą darbų kainos lentelę kiekvienam paketo darbui, nurodant tik žmogaus ir mechanizmų valandas BE KAINŲ. Nepateikus šios informacijos pasiūlymas nebus vertinamas. UŽSAKOVAS lygins rangovų pateiktas valandas su savo paskaičiuotomis, jei rangovų pateiktų valandų kiekis bus mažesnis daugiau nei 20 procentų, UŽSAKOVAS tai vertins, kad Rangovas nesuprato pateiktų apimčių ir toliau nevertins, arba pateiks papildomus klausimus | TAIP / NE |
|
|
|
| **TECHNINIAI KRITERIJAI (vertinimo kriterijus – Taip/Ne)** | **TAIP/NE (jei pažymėta TAIP, būtina pridėti tai patvirtinančius dokumentus, kitu atveju, pasiūlymas gali būti pašalintas iš tolimesnio vertinimo. Jei pažymėta "NE", pasiūlymas bus nevertinamas).** |
| Sąrašas įmonės darbuotojų turinčių darbo sutartis ir kėlimo kranų darbų vadovo (kranų priežiūros meistro) pažymėjimus (ne mažiau 5 darbuotojų) | Taip/Ne |
|
|
|
| Sąrašas įmonės darbuotojų, turinčių darbo sutartis ir krovinių prikabinėtojo kvalifikaciją (ne mažiau 15 darbuotojų) | Taip/Ne |
|
|
|
| Turimų (nuomojamų) hidraulinių veržlių karpymo įrenginių sąrašas ( techninės charakteristikos ir kiekis) - tinkamos numatomiems darbams atlikti (ne mažiau 2 komplektų). | TAIP / NE |
|
|
|
| Turimų (nuomojamų) hidraulinių plėstuvų įrangos sąrašas (techninės charakteristikos ir kiekis) - tinkamos numatomiems darbams atlikti. (ne mažiau 4 komplektų) | TAIP / NE |

**4. Užsakovo tiekiamos medžiagos, įranga ir paslaugos.**

1. Pastoliai, izoliacija – kitas UŽSAKOVO samdomas specializuotas rangovas;
2. Kranas ir autopakrovėjas – kitas UŽSAKOVO samdomas specializuotas rangovas;
3. Visos medžiagos, reikalingos darbams atlikti ( armatūra, tarpinės, aklės, smeigės, tepimo medžiagos, atramų sijos, metalo lakštas, rūdžių atlaisvintojai, vamzdynų fasoninės detalės, vamzdžiai, kolonų ir talpų demisterių tinklas, vožtuvėliai) - UŽSAKOVO;
4. Inspekcija neardomos defektoskopijos metodais (NDT) – kitas UŽSAKOVO samdomas rangovas pagal ilgalaikę sutartį;
5. Vamzdynų, šilumokaičių, kolonų, talpų ir aušintuvų plovimo darbai – kitas UŽSAKOVO samdomas rangovas pagal ilgalaikę sutartį;
6. Vamzdelių pluošto ekstrakcijos darbai – kitas UŽSAKOVO samdomas rangovas pagal ilgalaikę sutartį
7. Krosnių gyvatuko ir pado sausą valymą – kitas UŽSAKOVO samdomas rangovas pagal ilgalaikę sutartį;
8. UŽSAKOVAS suteiks vagonėlių pastatymo vietą, elektros pasijungimo galimybę, sustojimo laikotarpiu aprūpins biotualetais
9. UŽSAKOVAS esant poreikiui aprūpins specialias elektrodais arba viela slėginių indų plakiruotės ir vidaus įrangos remontui (UTP 6222, CN-12/23 Mo, Nibas 6222)

**5. Rangovo tiekiamos medžiagos, įranga ir paslaugos.**

1. Visa įranga, reikalinga šiose apimtyse ir pridedamose prieduose nurodytiems darbams atlikti - RANGOVO;
2. Suvirinimo medžiagos (vielos, elektrodai, dujos), įranga reikalinga terminiam apdirbimui (kaitinimo mašinos, kabeliai, šiluminiai kilimėliai, jų tvirtinimo įranga)-RANGOVO
3. Visa RANGOVO naudojama elektros įranga naudojama uždujinimo zonoje turi būti nesprogaus išpildymo
4. RANGOVAS turi numatyti ir tūrėti pajungimus prie gaisrinių hidrantų vandens padavimui hidraulinių bandymų atlikimui, kur vandens darbinis slėgis kolektoriuose nuo 4 iki 6 barų.

**6. Reikalavimai darbų užbaigimui.**

1. Visi darbai turi būti atlikti pagal pateiktą ir suderintą grafiką.
2. Visiem atliktiems remonto darbams turi būti pateikta remontinė dokumentacija pagal instrukcijų BM-2, BM-4 , BM-11 reikalavimus
3. Po remonto visos sunaudotos medžiagos turi būti nurašytos, o nepanaudotos grąžinamos į UŽSAKOVO sandėlį.
4. Visos atliekos susidariusios plovimo metu turi būti išrūšiuotos, supakuotos, pažymėtos ir sutvarkytos pagal UŽSAKOVO reikalavimus ir patvirtintus atliekų tvarkymo planus, kurie tvirtinami nė vėliau kaip vienas mėnuo iki darbų atlikimo pradžios.
5. Po darbų užbaigimo darbo vieta ir teritorija turi būti sutvarkyta ir priduota UŽSAKOVO darbų koordinatoriui ir visbrekingo įrenginio vadovui.

**7. Reikalavimai darbų pridavimui.**

1. Sutvarkius darbų atlikimo teritoriją, gražinus nepanaudotas medžiagas į UŽSAKOVO sandėlius ir nurašius panaudotas medžiagas atsiskaitoma už atliktus darbus
2. Po darbų užbaigimo darbo vieta ir teritorija turi būti sutvarkyta ir priduota UŽSAKOVO darbų koordinatoriui ir įrenginio vadovui pasirašant teritorijos pridavimo ir darbų atlikimo aktą.
3. RANGOVAS įrenginio paleidimo į eksploataciją laikotarpiui, 72 valandoms nuo sistemos presavimo pradžios skiria 1 darbų vadovą ir 4 šaltkalvius galimų praleidimų ir darbo brokų pašalinimui dirbant grafiku 2x11x7.

**8. Reikalavimai darbų grafikui.**

1. Darbu apimtis 2027-2029 metų laikotarpiui.
2. Užsakovo reikalavimas, kad šiose apimtyse nurodyti darbai vykdomi grafiku 7 darbo dienos per savaitę, 2 pamainos per parą po 11 valandų, nepriklausomai, kokia yra sustojimo trukmė pagal patvirtintą grafiką.
3. 2027 metais kapitalinis remontas preliminarai planuojamas nuo balandžio 26 iki gegužės 30 dienos
4. 2028 ir 2029 preliminariai sustojimai planuojami kovo-balandžio mėnesiais ir jų trukmė planuojama ne ilgesnė kaip 16 parų įskaitant stabdymą, paleidimą